DA
5.12.2022
Den Europæiske Unions Tidende
C 463/39
Rettens dom af 12. oktober 2022 — H/2 Credit Manager mod EUIPO — Hcapital Partners SCR (H/2 CAPITAL PARTNERS) (Sag T-656/21) (1) [EU-varemærker – indsigelsessag – ansøgning om EU-ordmærke H/2 CAPITAL PARTNERS – ældre EU-figurmærke HCapital – relativ registreringshindring – relevant kundekreds – risiko for forveksling – lighed mellem tegnene – lighed mellem tjenesteydelserne – artikel 8, stk.
1, litra b), i forordning (EU) 2017/1001] (2022/C 463/54) Processprog: engelsk Parter Sagsøger: H/2 Credit Manager LP (Stamford, Connecticut, De Forenede Stater) (ved barrister S. Malynicz og advokat N. Schmitz) Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo, som befuldmægtiget) Den anden part i sagen for appelkammeret ved EUIPO og intervenient ved Retten: Hcapital Partners SCR, SA (Lisabon, Portugal) (ved advokat V. Stilwell de Andrade)
Sagens genstand Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 16. juli 2021 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 1954/2019-5).
Konklusion 1) Den Europæiske Unions Kontor for Intellektuel Ejendomsret (EUIPO) frifindes.
2) H/2 Credit Manager LP betaler sagsomkostningerne.
(1)
EUT C 502 af 13.12.2021.
Rettens dom af 28. september 2022 — Zegers mod Kommissionen (Sag T-663/21) (1) (Personalesag – tjenestemænd – alderspension – overførsel af nationale pensionsrettigheder – betingelse om erhvervelse før tiltrædelsen af tjenesten ved Unionen – den nationale myndigheds hensyntagen til en periode efter tiltrædelsen af tjenesten ved Unionen) (2022/C 463/55) Processprog: engelsk Parter Sagsøger: Tanja Zegers (Hoeilaart, Belgien) (ved advokat C. Bernard-Glanz) Sagsøgt: Europa-Kommissionen (ved B. Mongin og M. Brauhoff, som befuldmægtigede)
Sagens genstand Sagsøgeren har med sit søgsmål støttet på artikel 270 TEUF nedlagt påstand om annullation af Europa-Kommissionens afgørelse af 3. december 2020, hvorved denne afslog ansøgningen om overførsel til Den Europæiske Union af de pensionsrettigheder, som hun havde optjent i Nederlandene.